**Α. Διαδικασία απόκτησης Κωδικών Πρόσβασης για τη Διαδικτυακή Εφαρμογή του ΕΟΦ για θέματα Τιμολόγησης Φαρμάκων.**

Για τη χορήγηση κωδικού πρόσβασης για τη Διαδικτυακή Εφαρμογή του ΕΟΦ για τα θέματα Τιμολόγησης Φαρμάκων απαιτούνται τα ακόλουθα:

1. **Να υποβληθεί σχετικό ηλεκτρονικό αίτημα στις On-Line Υπηρεσίες του ΕΟΦ.**
2. **Η κατάθεση, μέσω του Τμήματος της Γενικής Γραμματείας του ΕΟΦ προς το Τμήμα Τιμολόγησης Φαρμάκων, των ακόλουθων, κατά περίπτωση, εγγράφων:**

Κεφαλαιουχικές Εταιρείες
Ανώνυμες Εταιρείες (Α.Ε) - Εταιρείες Περιορισμένης Ευθύνης (Ε.Π.Ε)
•    ΦΕΚ εκπροσώπησης της εταιρείας.
•    Υπεύθυνη δήλωση του νόμιμου εκπροσώπου ότι το καταστατικό δεν έχει τροποποιηθεί ή σε περίπτωση όπου έχει τροποποιηθεί να προσκομιστεί το νέο καταστατικό.
Σε περίπτωση που τα έγγραφα κατατίθενται από άλλο πρόσωπο (πλην του νόμιμου εκπροσώπου) να προσκομιστούν:
•    Εξουσιοδότηση από τον νόμιμο εκπρόσωπο (υπογραφή - σφραγίδα της εταιρείας).
•    Φωτοτυπία ταυτότητας του εξουσιοδοτημένου προσώπου.

Προσωπικές Εταιρείες:
Ομόρρυθμες Εταιρείες (Ο.Ε.) – Ετερόρρυθμες Εταιρείες (Ε.Ε.)
•    Αν η εταιρεία έχει τροποποιηθεί, θα πρέπει να προσκομιστεί το τροποποιημένο καταστατικό ή αν αυτό είναι κωδικοποιημένο, το τελευταίο ισχύον κωδικοποιημένο καταστατικό, συνοδευόμενο από υπεύθυνη δήλωση ότι δεν υφίσταται άλλη τροποποίηση.
Σε περίπτωση που τα έγγραφα κατατίθενται από άλλο πρόσωπο (πλην του νομίμου εκπροσώπου) να προσκομιστούν:
•    Εξουσιοδότηση από τον νόμιμο εκπρόσωπο (υπογραφή - σφραγίδα της εταιρείας).
•    Φωτοτυπία ταυτότητας του εξουσιοδοτημένου προσώπου.

Ατομικές Επιχειρήσεις – Φυσικά Πρόσωπα:
•    Φωτοτυπία ταυτότητας του εξουσιοδοτούντος και του εξουσιοδοτημένου.
•    Εξουσιοδότηση με θεώρηση γνησίου υπογραφής.

Η ανωτέρω διαδικασία τηρείται αυστηρά για την ασφαλή διαχείριση των κωδικών πρόσβασης στη Διαδικτυακή εφαρμογή.

1. **Στην περίπτωση που ο ΚΑΚ είναι εταιρεία η οποία εδρεύει στο εξωτερικό και η διαδικασία διεκπεραιώνεται από ελληνική εταιρεία, τότε απαιτείται η σχετική εξουσιοδότηση από την εταιρεία του εξωτερικού προς την ελληνική.  Η εξουσιοδότηση πρέπει να είναι υπογεγραμμένη από τον νόμιμο εκπρόσωπο της εταιρείας του εξωτερικού, το όνομα του οποίου θα αναφέρεται στο Καταστατικό της εταιρείας. Στην υπογεγραμμένη αυτή αίτηση πρέπει να αναφέρει ο ΚΑΚ ότι εξουσιοδοτεί την «Χ» εταιρεία να προβεί σε κάθε νόμιμη ενέργεια για την απόκτηση κωδικών πρόσβασης για τη Διαδικτυακή Εφαρμογή ΕΟΦ για θέματα Τιμολόγησης Φαρμάκων. Τέλος, το Καταστατικό της εταιρείας του εξωτερικού επισυνάπτεται στην εν λόγω αίτηση.**